15. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΕΜΠΟΡΙΟΥ Αριθ. 10603 της 12/14 Νοεμ. 1955 Περί αυξήσεως των τιμών των Ξενοδοχείων. ΄Εχοντες υπ’ όψιν:1)το άρθρ.10 παρ. 1β΄ του Νόμ. 3076/1954 «περί τροποποιήσεως και συμπληρώσεως του Α.Ν. 1671/51» περί Υπουργικού Συμβουλίου», 2)την κατά την συνεδρίασιν της 10ης Οκτωβρίου 1955 γνωμοδότησιν της αρμοδίας, συμφώνως τω Α.Ν. 431/1937 «περί διατάξεων αφορωσών εις τον έλεγχον των ξενοδοχείων και την προστασίαν της πελατείας αυτών», Επιτροπής του Ε.Ο.Τ., 3)το υπ’ αριθ. 27638/17.10.55 έγγραφον του Ελληνικού Οργανισμού Τουρισμού και μετά σχετικήν εισήγησιν του Υπουργού Προεδρίας της Κυβερνήσεως, αποφασίζομεν. Εγκρίνομεν όπως από της 15ης Νοεμβρίου 1955 αυξηθώσιν αι από 1.12.1953 ισχύουσαι εις τα ξενοδοχεία της χώρας διατιμήσεις κατά τα εξής ποσοστά: 1.Ξενοδοχεία Πολυτελείας, Α΄ και Β΄ τάξεως αύξησις κατά 25%. 2.Ξενοδοχεία Γ΄ Δ΄ και Ε΄ τάξεως αύξησις κατά 15%. Εις τα μειονεκτικά ξενοδοχεία και εις τα πανδοχεία ουδέν ποσοστόν αυξήσεως χορηγείται. (Μετά την σελ. 202) Σελ. 202,01 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.14-15 18.Ζ.α.15 Γενικοί νόμοι περί ξενοδοχείων-Επιπλ. δωματίων κλπ

[Source: greek_legal_code_raptarchis | Tokens: 1058]